Райнер Мария Рилке
Жертва

Превод от немски: Николай Лилиев, —

chitanka.info

Как цъфти плътта ми по-уханна,

ти откак край мене се вести;

виж, вървя по-стройна, по-желана,

а ти чакаш само: кой си ти?

Виж, отрони лист по лист, угасна

миналото, скри се без следа.

Само твоята усмивка ясна

бди сама над мен като звезда.

Всичко, що сред моя сън догаря

и без име свети като блян,

искам аз да сложа на олтаря,

от косата ти без шум запален

и с гръдта ти леко увенчан.

1905–1906

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.